CELEX: 32004R2077
Language: mt
Date: 2004-12-03 00:00:00
Title: Regolament tal-Kummissjoni (KE) Nru 2077/2004 tat- 3 ta' Diċembru 2004 li jemenda r-Regolament (KE) Nru 2037/2000 tal-Parlament Ewropew u tal-Kunsill dwar l-użu ta’ aġenti ta’ l-ipproċessar

5.7.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               343
            
         REGOLAMENT TAL-KUMMISSJONI (KE) Nru 2077/2004
   tat-3 ta' Diċembru 2004
   li jemenda r-Regolament (KE) Nru 2037/2000 tal-Parlament Ewropew u tal-Kunsill dwar l-użu ta’ aġenti ta’ l-ipproċessar
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill tad-29 ta’ Ġunju 2000 dwar sustanzi li jnaqqru l-istrat ta’ l-ożonu (ozone layer)
       (1), u b’ mod partikolari t-tielet sentenza tal-ħmistax-il inċiż ta’ l-Artikolu 2 tiegħu,
   Billi:
   
               (1)
            
            
               Jittieħdu in kunsiderazzjoni l-iżviluppi tekniċi u informatiċi ġodda msemmija mill-Panel għall-Evalwazzjoni tat-Teknoloġija u l-Ekonomija fir-rapport ta’ progress tiegħu bid-data ta’ April 2002 (2) dwar sustanzi kkontrollati wżati bħala aġenti kimiċi ta’ l-ipproċessar, l-Anness VI tar-Regolament (KE) Nru 2037/2000 għandu jiġi emendat bħala riżultat tad-Deċiżjoni X/14 (3) u d-Deċiżjoni XV/6 (4), adottati fl-Għaxar (1998) u fil-Ħmistax-il Laqgħa (2003) tal-Partijiet għall-Protokoll ta’ Montreal, rispettivament.
            
         
               (2)
            
            
               Aktar speċifikament, id-Deċiżjoni XV/6 iżżied l-aġent ta’ l-ipproċessar tetraklorur tal-karbonju għall-produzzjoni taċ-ċiklodimju (solvent); u twaqqaf l-użu tas-CFC-113 bħala aġent ta’ l-ipproċessar fil-manifattura tal-vinorelbinju (prodott farmaċewtiku) u l-użu ta’ tetraklorur tal-karbonju bħala aġent ta' l-ipproċessar fil-produzzjoni tat-tralometrinju (insettiċida).
            
         
               (3)
            
            
               Ir-Regolament (KE) Nru 2037/2000 għandu jiġi emendat kif xieraq.
            
         
               (4)
            
            
               Il-miżuri mniżżla f’ dan ir-Regolament huma bi qbil ma’ l-opinjoni tal-Kumitat imwaqqaf bl-Artikolu 18(1) tar-Regolament (KE) Nru 2037/2000.
            
         ADOTTAT DAN IR-REGOLAMENT:
   Artikolu 1
   L-Anness VI għar-Regolament (KE) Nru 2037/2000 huwa mibdul bit-test emendat kif imniżel fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-[għoxrin jum] wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar it-3 ta' Diċembru 2004.
      
         
            Għall-Kummissjoni
         
         Starvros DIMAS
         
            Membru tal-Kummissjoni
         
      
   
   
      (1)  ĠU L 244, tad-29.9.2000, p.1. Regolament kif emendat l-aħħar mir-Regolament (KE) Nru 1804/2003 (ĠU L 265, tas-16.10.2003, p.1).
   
      (2)  Ir-rapport tal-Panel għall-Evalwazzjoni tat-Teknoloġija u l-Ekonomija, April 2002, Volum 1, Rapport ta’ Progress dwar l-Aġenti ta’ l-Ipproċessar.
   
      (3)  L-Għaxar Laqgħa tal-Partijiet għall-Protokoll ta’ Montreal fl-1998, id-Deċiżjoni X/14: Aġenti tal-Proċess.
   
      (4)  Il-Ħmistax-il Laqgħa tal-Partijiet għall-Protokoll ta’ Montreal fl-2003, id-Deċiżjoni XV/6: Lista ta’ Użi ta’ sustanzi kkontrollati bħala aġenti ta’ l-ipproċessar.
   
      ANNESS
      
         
            “Anness VI
            Proċessi li fihom sustanzi kkontrollati jiġu wżati bħala aġenti ta’ l-ipproċessar kif hemm referenza għalihom fil-ħmistax-il inċiż ta’ l-Artikolu 2
            
                     
                        (a)
                     
                     
                        l-użu tat-tetraklorur tal-karbonju għall-eliminazzjoni tat-triklordidu tan-nitroġenu fil-produzzjoni tal-kloru u s-soda kawstika.
                     
                  
                     
                        (b)
                     
                     
                        l-użu tat-tetraklorur tal-karbonju fl-irkupru tal-kloru fil-gassijiet (tail gas) li jiġu mill-produzzjoni tal-kloru;
                     
                  
                     
                        (c)
                     
                     
                        l-użu tat-tetraklorur tal-karbonju fil-manifattura tal-gomma klorinata;
                     
                  
                     
                        (d)
                     
                     
                        l-użu tat-tetraklorur tal-karbonju fil-manifattura ta’ l-aċetofenun ta’ l-isobutil (ibruprofen-analġesiku);
                     
                  
                     
                        (e)
                     
                     
                        l-użu tat-tetraklorur tal-karbonju fil-manifattura tal-poli-fenilin-tereftalamid;
                     
                  
                     
                        (f)
                     
                     
                        l-użu tas-CFC-11 fil-manifattura ta’ folja fina tal-fibra sintetika tal-polyolefin;
                     
                  
                     
                        (g)
                     
                     
                        l-użu ta’ CFC-12 fis-sintesi fotokimika tal-perfluoropolyetherpolyperoxide, prekursuri taż-Z-perfluoropolyethers u derivati difunzjonali;
                     
                  
                     
                        (h)
                     
                     
                        l-użu ta’ CFC-113 fir-riduzzjoni ta’ perfluoropolyetherpolyperoxide intermedju għall-produzzjoni ta’ perfluoropolyether diesters;
                     
                  
                     
                        (i)
                     
                     
                        l-użu ta’ CFC-113 fit-tħejjija ta’ perfluoropolyether diols b’ funzjonalità għolja;
                     
                  
                     
                        (j)
                     
                     
                        l-użu ta’ tetraklorur tal-karbonju fil-produzzjoni tas-Cyclodime;
                     
                  
                     
                        (k)
                     
                     
                        l-użu ta’ HCFCs fil-proċessi mniżżla fil-punti (a) sa (j) meta jkunu wżati biex jieħdu post is-CFC jew it-tetraklorur tal-karbonju.”